Et aga asjadest on parem ülevaadet kirjutada, kui on selle  omadusi millegagi võrrelda, tuli leida võrdlusmaterjali. Et asi aus oleks, ei valinud ma võrdluseks ei kallimat ega odavamat monopodi, samuti ei hakanud ma seda võrdlema ka juba olemasoleva statiiviga. Otsustasin hoopis võrdlusmaterjali ise luua. Selleks sai varutud: sinist teipi, sarapuukaigas pikkusega 155 cm ning esivanemate aegadest pärinev väike lauastatiiv FED. Tegemist on samuti kuulpeaga vidinaga, mis on ennekõike vist mõeldud asjade laua külge kruvimiseks, kuid millel on olemas ka otsik selle n  puutüvesse kruvimiseks(mis ei ole eriti ilus selle puu suhtes, kuhu seda kruvitakse). Igatahes veidike nikerdamist ja teipimist ning mu uuele NGle võrdse kõrgusega monopod oligi valmis.